ລໍາດັບ​ເຫດການ​ສໍາຄັນໆ ໃນການລຸກ​ຮື​ຂຶ້ນ ຂອງປະຊາຊົນ​ລີ​ເບຍ
ການລຸກຮືຂຶ້ນ ເປັນເວລາ 8 ເດືອນ ໃນລີເບຍ ແມ່ນເລີ້ມມາຕັ້ງແຕ່ ກາງເດືອນກຸມພາ.
ການກໍ່ຈະລາຈົນເລິ່ມຕົ້ນຂຶ້ນທີ່ເມືອງເບັນກາຊີ ທີ່ດົນໃຈໂດຍການລຸກຮືຂຶ້ນ “ລະດູບານໃໝ່ຂອງອາຫຣັບ” ໃນປະເທດຕູເນີເຊຍ ແລະອີຈິບ ສະພາຄວາມໝັ້ນຄົງອົງການສະຫະປະຊາຊາດນໍາໃຊ້ມາດຕາການລົງໂທດຕໍ່ຜູ້ນໍາລີເບຍ ມວມມາ ກາດດາຟີ ແລະຄອບຄົວ ແລະຮຽກຮ້ອງໃຫ້ສານອາຊະຍາກໍາສາກົນ ທໍາການສອບສວນການກວາດລ້າງພວກກະບົດ ໃນລີເບຍ ສະຫະລັດ ອັງກິດ ຝຣັ່ງ ເປີດສາກທໍາການໂຈມຕີທາງອາກາດຕໍ່ລີເບຍ ທີ່ໄດ້ຮັບອະນຸມັດໂດຍອົງການສະຫະປະຊາຊາດ ເພື່ອຍຸດຕິການເຄື່ອນເຂົ້າປາບປາມປະຊາຊົນ ໂດຍກໍາລັງຂອງກາດດາຟີນັ້ນ ພວກກະບົດຍຶດໄດ້ເມືອງສໍາຄັນ Ajdabiya ທ່ານ Moussa Koussa ລັດຖະມົນຕີຕ່າງປະເທດ ລີເບຍ ໂຕນໜີແລະບິນໄປຍັງປະເທດອັງກິດ ແລະພວກເຈົ້າໜ້າທີ່ອາວຸໂສຄົນອື່ນໆ ກໍໄດ້ປະຕິບັດຕາມ ເນໂຕ້ຍິງລູກສອນໄຟໂຈມຕີບ້ານຫລັງນຶ່ງໃນເມືອງ ຫລວງ ທຣິໂປລີ ຊຶ່ງໄດ້ສັງຫານລູກຊາຍຫລ້າຂອງກາດດາຟີ ແລະຫລານສາມຄົນ ໄອຍະການສານອາຊະຍາກໍາສາກົນ ຮ້ອງຂໍໃຫ້ ອອກໝາຍຈັບກາດດາຟີ ໃນຂໍ້ຫາກໍ່ອາຊະຍາກໍາ ຕ້ານມະນຸດຊາດ ກາດດາຟີອອກຖະແຫລງທາງໂທລະພາບແຫ່ງຊາດ ປະຕິຍານວ່າ ຈະຕໍ່ສູ້ຈົນເຖິງທີ່ສຸດ ແລະຈະບໍ່ມີວັນຍອມແພ້ ສານອາຊະຍາກໍາສາກົນ ໄດ້ອອກໝາຍຈັບ ກາດດາຟີ ລູກຊາຍ Seif al-Islam Gadhafi ແລະຫົວໜ້າສືບລັບ Abdullah al-Senussi ໃນຂໍ້ຫາກໍ່ອາຊະຍາກໍາ ຕ້ານມະນຸດຊາດ ສະຫະລັດຮັບຮູ້ສະພາໄລຍະຂ້າມຜ່ານແຫ່ງຊາດ ຫລື NTC ວ່າເປັນລັດຖະບານທີ່ຖືກຕ້ອງຕາມກົດໝາຍຂອງລີເບຍ ທ່ານ Abdel Fattah Younes ອະດີດລັດຖະ ມົນຕີພາຍໃນຂອງລີເບຍ ທີ່ໄດ້ໂຕນໜີໄປຫາພວກກະບົດລີເບຍໃນເດືອນກຸມພາ ແລະໄດ້ເປັນຫົວໜ້າທະຫານຂອງກຸ່ມກະບົດ ໄດ້ຖືກຂ້າຕາຍ ພວກກະບົດອ້າງວ່າ ຕົນຍຶດໄດ້ເມືອງຍຸທະສາດ Zawiyah ແຕ່ວ່າການສູ້ລົບຍັງດໍາເນີນຕໍ່ໄປຢູ່ ພວກກະບົດທໍາການໂຈມຕີເມືອງຫລວງທຣິໂປລີ ເປັນເທື່ອທໍາອິດ ໂດຍການປະສານງານກັບກໍາລັງເນໂຕ້ ພວກນັກຕໍ່ສູ້ຂອງສະພາໄລຍະຂ້າມຜ່ານແຫ່ງຊາດ ຫລື NTC ບຸກເຂົ້າຍຶດເອົາບໍລິເວນທີ່ພັກຂອງກາດດາຟີ ໃນເມືອງຫລວງທຣິໂປລີໄດ້ ກາດດາຟີ ຖືກຈັບໄດ້ແລະເສຍຊີວິດ ໃນລະຫວ່າງຖືກຄວບຄຸມໂຕ ຫລັງຈາກພວກນັກຕໍ່ສູ້ NTC ຍຶດໄດ້ເມືອງ Sirte ອັນເປັນບ້ານເກີດເມືອງນອນຂອງກາດດາຟີນັ້ນ ພວກຜູ້ນໍາສະພາໄລຍະຂ້າມຜ່ານຂອງລີເບຍ ປະກາດ ປົດປ່ອຍປະເທດ ສະພາ NTC ເລືອກຕັ້ງທ່ານ Abdel-Rahim el-Keep ເປັນນາຍົກລັດຖະມົນຕີຮັກສາການຊົ່ວຄາວຂອງລີເບຍ ການເລືອກຕັ້ງດັ່ງກ່າວມີຂຶ້ນບໍ່ເທົ່າໃດຊົ່ວໂມງ ກ່ອນເນໂຕ້ປະກາດການສິ້ນສຸດລົງຂອງການປະຕິບັດການຂອງຕົນໃນລີເບຍ ພວກເຈົ້າໜ້າທີ່ທະຫານຂອງລີເບຍ ປະກາດຂ່າວ ການຈັບໄດ້ ນາຍ Seif al-Islam Gadhafi ລູກຊາຍຂອງມື້ລາງກາດດາຟີ ທີ່ໄດ້ມີການກ່າວຂານກັນວ່າ ຈະເປັນຜູ້ສືບທອດຕໍາແໜ່ງແທນພໍ່ ນັ້ນ